turjo4nis/wikipedia-bn-dump-20250701 huggingface dataset:
ভাটি অঞ্চল

ভাটি অঞ্চল-যেখানে ছয় মাস পানি আর বাকি ছয় মাস শুকনো মৌসুম। বাংলাদেশের সুনামগঞ্জ, সিলেট, মৌলভীবাজার, হবিগঞ্জ, কিশোরগঞ্জ, নেত্রকোণা ও ব্রাহ্মণবাড়িয়া-এই সাতটি জেলার ৪০টি উপজেলা জুড়ে ভাটি অঞ্চল বিস্তৃত। পুরো অঞ্চলে সুতোর মতো জড়িয়ে রয়েছে অসংখ্য হাওর-খাল-বিল-নদী-নালা। প্রকৃতি যেন তার অপার সৌন্দর্যে এ অঞ্চলকে অপরূপ করে সাজিয়ে রেখেছে। প্রকৃতির মতোই উদার ও প্রাণবন্ত এখানকার বাসিন্দারাও। ভৌগোলিক বৈচিত্র্যের কারণেই বোধহয় হাওরবেষ্টিত জনপদের জীবনাচরণ ও সংস্কৃতি অত্যন্ত বিচিত্র, বর্ণিল, সমৃদ্ধ ও প্রাণবান।

ভাটি অঞ্চলের আশি ভাগ মানুষের পেশা কৃষিকাজ কিংবা মৎস্যশিকার। সঙ্গত কারণেই দিনে হাড়ভাঙা পরিশ্রম এঁদের সার্বক্ষণিক সঙ্গী। কিন্তু সেই পরিশ্রমী মানুষদের কাছে দিনের সূর্য ডোবার মুহূর্তটুকু যেন নতুন আমেজে হাজির হয়। দিনমান কাজ শেষে বাড়ি ফিরে সেই মানুষেরা অনাবিল আনন্দে মেতে ওঠেন। গ্রামে গ্রামে বসে বিচিত্র সব গানের আসর, উৎসবের রং ছড়িয়ে পড়ে সর্বত্র। একই অঞ্চল হওয়ার সুবাদে এখানকার প্রায় আড়াই কোটি মানুষের গানের ভুবনও প্রায় অভিন্ন। যেহেতু আমি ভাটি অঞ্চলের মানুষ, তাই এখানকার আচার-অনুষ্ঠানের অনেক কিছুই আমার নখদর্পণে।

ছোটোবেলা থেকেই নানা উৎসব-পার্বণ উপলক্ষ করে মেতে ওঠা হাওরবাসীর নির্মোহ আনন্দ-উচ্ছ্বাসের সঙ্গে পাল্লা দিয়ে বড় হয়েছি। তাই আমি ভালো করেই জানি-বর্ষায় হাওরের উত্তাল ঢেউয়ের সঙ্গে বুক চিতিয়ে চলা ভাটির মানুষের কণ্ঠে গান অনেকটা আপনা-আপনিই ধ্বনিত হয়। শুকনো মৌসুমে দিগন্তবিস্তৃত সবুজ ধানখেতে ভোরের আলোয় স্নাত কৃষক মনের আনন্দে আপন খেয়ালে সুর ভাঁজেন। পুরো অঞ্চল জুড়ে যাত্রাগান, পালাগান, বাউলগান, কীর্তন, গাজীরগান, ভাটিয়ালি, ধামাইলগান, মালসিগান, বারোমাসি, সূর্যব্রতের গানসহ কত ধরনের গানের প্রচলন রয়েছে।

হাওরের বিচিত্র সব গানের ধারার পাশাপাশি গ্রামীণ চিরায়ত সংস্কৃতির অন্যতম অনুষঙ্গ নৌকাবাইচ, কুস্তি-খেইড়কেন্দ্রিকও অসংখ্য গান রচিত হয়েছে। এছাড়া মহররম উৎসব, দোলউৎসব, শ্যামাপূজাসহ বিভিন্ন ধর্মীয় ও সামাজিক উৎসবে এখনও মূল আকর্ষণ গান। এসব উৎসবে শেষপর্যন্ত গানই প্রধান হয়ে ওঠে। গ্রামীণ জনগোষ্ঠীতে কৃষি উৎপাদনের সময় নানামুখী লোকাচারেও গানের ব্যবহার রয়েছে। হালচাষ, বীজ রোপন, ফসল কাটা থেকে ঘরে তোলা পর্যন্ত নানা রকমের উৎসবের আয়োজন করা হয়, এতে আনুষঙ্গিক লোকাচার হিসেবে গান ও মন্ত্র পরিবেশিত হয়। অবশ্য গ্রামীণ লোকাচারের এ ধারাগুলো এখনও নির্দিষ্ট দিন-ক্ষণ মেনে কৃষকেরা পালন করে থাকেন।

বয়োজ্যেষ্ঠদের মুখে আমাদের না-দেখা অতীতের গল্প শুনি। কেমন করে একেকটা গান জন্ম নেয় সে গল্পও শুনি। ভাটির মানুষের জীবন বড় অদ্ভুত। বৈশাখের শেষ সময়ে কিংবা জ্যৈষ্ঠ মাসের শুরুতে পানি এসে ডুবিয়ে দেয় পুরো ভাটি অঞ্চল। আষাঢ় ও শ্রাবণের অবিশ্রান্ত বর্ষণে মাঠ-ঘাট ভেসে যায়। বাড়ির উঠোনজুড়ে জল থিকথিকে কাদায় ভরে ওঠে। কিছুদিনের মধ্যে সেই বর্ষণ থেমে গেলে মানুষ মেতে ওঠে নানান আনন্দ-আয়োজনে। জাতপাত, বৈষম্য আর ভেদাভেদ ভুলে সেই আনন্দযজ্ঞে গা ভাসান ভাটির সকল মানুষ।

হেমন্তে যে-বছর ফসল ভালো জন্মায়, সে বছর খুব ঘটা করে উৎসব হয়। বাড়িতে বাড়িতে চলে বিয়ের আয়োজন। সে আয়োজনে নেচে-গেয়ে নারীরা মুখরিত করে তোলে পুরো গ্রাম। ধামাইলগানের সুরের ঢেউ হাওরের লিলুয়া বাতাসে যেন আচড়ে পড়ে। প্রখ্যাত লোকগীতিকার রাধারমণ, প্রতাপরঞ্জন তালুকদারদের লেখা কত কত ধামাইলগান ফেরি করে বেড়ান গ্রামীণ নারীরা। এক গ্রামের ডাকসাইটে শিল্পীর ডাক পড়ে আরেক গ্রামে। গানের প্রতি নিখাদ ভালোবাসার এ বড় অদ্ভুত সম্মিলন।

তথ্যসূত্র

বহিঃসংযোগ 
বাংলাদেশের ইতিহাস
বঙ্গ
মুঘল সাম্রাজ্য
রাজবিলা ইউনিয়ন

রাজবিলা বাংলাদেশের বান্দরবান জেলার অন্তর্গত বান্দরবান সদর উপজেলার একটি ইউনিয়ন।

আয়তন 
রাজবিলা ইউনিয়নের আয়তন ২৫,১৫৮ একর (১০১.৮১ বর্গ কিলোমিটার)।

জনসংখ্যার উপাত্ত 
২০২২ সালের পরিসংখ্যান অনুযায়ী ইউনিয়নের জনসংখ্যা ৬,৪০০জন। এর মধ্যে ৪,৪২১জন বৌদ্ধ, ১,৮২৫জন মুসলিম, ১১৭জন খ্রিস্টান, ৩৭জন হিন্দু।

অবস্থান ও সীমানা 
বান্দরবান সদর উপজেলার সর্ব-উত্তরে রাজবিলা ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ২০ কিলোমিটার। এ ইউনিয়নের পূর্বে রোয়াংছড়ি উপজেলার নোয়াপতং ইউনিয়ন; দক্ষিণে বান্দরবান পৌরসভা ও কুহালং ইউনিয়ন; পশ্চিমে কুহালং ইউনিয়ন ও চট্টগ্রাম জেলার রাঙ্গুনিয়া উপজেলার পদুয়া ইউনিয়ন এবং উত্তরে রাঙ্গামাটি জেলার রাজস্থলী উপজেলার বাঙ্গালহালিয়া ইউনিয়ন, গাইন্দ্যা ইউনিয়ন ও ঘিলাছড়ি ইউনিয়ন অবস্থিত।

ইতিহাস 
১৯৮৪ সালে তৎকালীন বৃহত্তর বান্দরবান সদর ইউনিয়ন থেকে ৩১৯নং রাজবিলা মৌজা নিয়ে রাজবিলা ইউনিয়ন পরিষদ গঠন করা হয়।

প্রশাসনিক কাঠামো 
রাজবিলা ইউনিয়ন বান্দরবান সদর উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম বান্দরবান সদর থানার আওতাধীন। এ ইউনিয়ন জাতীয় সংসদের ৩০০নং নির্বাচনী এলাকা পার্বত্য বান্দরবান এর অংশ।

ওয়ার্ডভিত্তিক এ ইউনিয়নের গ্রামগুলো হল:

শিক্ষা ব্যবস্থা 
২০১১ সালের আদমশুমারি অনুযায়ী রাজবিলা ইউনিয়নের সাক্ষরতার হার ২৯%। এ ইউনিয়নে ১টি মাধ্যমিক বিদ্যালয়, ১টি নিম্ন মাধ্যমিক বিদ্যালয় ও ১২টি প্রাথমিক বিদ্যালয় রয়েছে।

শিক্ষা প্রতিষ্ঠান 
মাধ্যমিক বিদ্যালয়
 রাজবিলা উচ্চ বিদ্যালয়

নিম্ন মাধ্যমিক বিদ্যালয়
 বাঘমারা নিম্ন মাধ্যমিক বিদ্যালয়

প্রাথমিক বিদ্যালয়
 কেংড়াছড়ি সরকারি প্রাথমিক বিদ্যালয়
 জানছড়ি সরকারি প্রাথমিক বিদ্যালয়
 ঝংকা সরকারি প্রাথমিক বিদ্যালয়
 তাইংখালী সরকারি প্রাথমিক বিদ্যালয়
 থংজমাপাড়া সরকারি প্রাথমিক বিদ্যালয়
 কেংড়াছড়ি রাবার বাগান প্রাথমিক বিদ্যালয়
 বাঘমারা সরকারি প্রাথমিক বিদ্যালয়
 বুড়িপাড়া সরকারি প্রাথমিক বিদ্যালয়
 মেওয়াপাড়া সরকারি প্রাথমিক বিদ্যালয়
 রমতিয়া সরকারি প্রাথমিক বিদ্যালয়
 রাজবিলা সরকারি প্রাথমিক বিদ্যালয়
 রোয়াজাপাড়া সরকারি প্রাথমিক বিদ্যালয়
 হ্নারা সরকারি প্রাথমিক বিদ্যালয়

যোগাযোগ ব্যবস্থা 
রাজবিলা ইউনিয়নে যোগাযোগের প্রধান সড়ক হল বান্দরবান-চন্দ্রঘোনা সড়ক। সব ধরনের যানবাহনে যোগাযোগ করা যায়।

হাট-বাজার 
রাজবিলা ইউনিয়নের প্রধান হাট-বাজার হল বাঘমারা বাজার।

তাছাড়া তাইংখালি পাড়ায় একটি ছোট হাট আছে, যেটা প্রত্যেক রবিবার হলে বসে।

দর্শনীয় স্থান 
 রাজবিলা রাবার ড্যাম

 উদালবনিয়া জাদি 
 সংঘমিত্বাসেবা সংঘ বৌদ্ধমূর্তি
 তাইংখালি বড় বটগাছ

জনপ্রতিনিধি 
 বর্তমান চেয়ারম্যান: সংস্কার কাজ চলমান

আরও দেখুন 
 বান্দরবান সদর উপজেলা
 বান্দরবান সদর থানা
 বান্দরবান জেলা

তথ্যসূত্র

বহিঃসংযোগ 

বান্দরবান সদর উপজেলার ইউনিয়ন
বান্দরবান জেলার শিক্ষাপ্রতিষ্ঠানের তালিকা

বাংলাদেশের বান্দরবান জেলার শিক্ষা প্রতিষ্ঠানসমূহের তালিকা নিচে উল্লেখ করা হলো:

বিশ্ববিদ্যালয় 
বান্দরবান বিশ্ববিদ্যালয়

কলেজ

মাদ্রাসা

তথ্যসূত্র 

বান্দরবান জেলা
জেলা অনুযায়ী বাংলাদেশের শিক্ষাপ্রতিষ্ঠানের তালিকা
বিএএফ শাহীন কলেজ শমশেরনগর

বিএএফ শাহীন কলেজ শমশেরনগর বাংলাদেশ বিমান বাহিনী কর্তৃক পরিচালিত একটি শিক্ষাপ্রতিষ্ঠান। এটি মৌলভীবাজার জেলার কমলগঞ্জ উপজেলার শমশেরনগর ইউনিয়নে অবস্থিত। ২০১১ সালে এই প্রতিষ্ঠানটি উদ্বোধন করেন মৌলভীবাজার-৪ আসনের সাবেক সংসদ সদস্য, সাবেক কৃষিমন্ত্রী, তৎকালীন চীফ হুইপ আব্দুস শহীদ। পাঠদান কার্যক্রম শুরু হয় ২০১২ সাল থেকে। ২০১৫ সালে এটি মৌলভীবাজার জেলার শ্রেষ্ঠ কলেজ হিসেবে মনোনীত হয় এবং ২০১৮ সাল পর্যন্ত পরপর ৪ বার মৌলভীবাজার জেলার শ্রেষ্ঠ কলেজ এবং প্রথম বারের মতো সিলেট শিক্ষা বোর্ডের সেরা কলেজ হওয়ার গৌরব অর্জন করে। এই প্রতিষ্ঠানটি প্রায় প্রতিবছর শিক্ষাক্ষেত্রের পাশাপাশি ক্রীড়ায়ও ভালো ফলাফল অর্জন করে।

কৃতি শিক্ষার্থী

গভর্নিং বডি

আরও দেখুন 
সিলেট শিক্ষা বোর্ড

তথ্যসূত্র 

বাংলাদেশ বিমান বাহিনীর শিক্ষাপ্রতিষ্ঠান
মৌলভীবাজার জেলার মহাবিদ্যালয়
৫৬ বিএনসিসি স্কোয়াড্রনের ইউনিট
ব্রুনাইয়ের পাসপোর্ট

ব্রুনাইয়ের পাসপোর্ট আন্তর্জাতিক ভ্রমণের উদ্দেশ্যে ব্রুনাইয়ের নাগরিকদের প্রদান করা হয়।

ব্রুনাই হচ্ছে একমাত্র দেশ যার নাগরিকরা ভিসা ছাড়া চীন, রাশিয়া, সেনজেন এলাকা এবং  যুক্তরাষ্ট্রে ভ্রমণ করতে পারে।

ভাষা 
উপাত্ত পাতা/তথ্য পাতা মালয় এবং ইংরেজি ভাষায় প্রিন্ট করা থাকে।

বৈধতা 
ব্রুনাইয়ের পাসপোর্টের ৫ বছর সময়সীমা পর‍্যন্ত বৈধতা থাকে। বিদেশে ভ্রমণের ক্ষেত্রে পাসপোর্টের মেয়াদ কমপক্ষে ছয়মাস থাকতে হবে।

বায়োমেট্রিক পাসপোর্ট 
২০০৮ সাল থেকে, ব্রুনাইয়ের প্রতিটি পাসপোর্টে বায়োমেট্রিক বৈশিষ্ট্য সংজোযন করা হয়। এসব বায়োমেট্রিক পাসপোর্টসমূহে একটি চিপ রয়েছে যেখানে একজন নাগরিকের মুখাবয়ব এবং আঙুলেরচাপের চিত্র থাকে।

ভিসা আবশ্যক

২০১৮ সালে, ১৫৩টি দেশ এবং অঞ্চলে ব্রুনাইয়ের নাগরিকদের ভিসা-মুক্ত বা আগমনকালে ভিসা নিয়ে প্রবেশাধিকার ছিল, যা ভিসাহীন ভ্রমণের ক্ষেত্রে হেনলী পাসপোর্ট সূচক অনুযায়ী ব্রুনাইয়ের পাসপোর্টকে বিশ্বে ২২তম অবস্থানে অধিষ্ঠিত করে।

আরো দেখুন
ব্রুনাইয়ের নাগরিকদের জন্য ভিসার প্রয়োজনীয়তা

তথ্যসূত্র 

ব্রুনাইয়ের আইন
ব্রুনাইয়ের বৈদেশিক সম্পর্ক
দেশ অনুযায়ী পাসপোর্ট
মিষ্টি চক্রবর্তী

মিষ্টি চক্রবর্তী (অধিক পরিচিত মিষ্টি নামে) হচ্ছেন একজন ভারতীয় চলচ্চিত্র অভিনেত্রী। বিদ্যালয়ে তিনি তার নাম হিসেবে ইন্দ্রানী চক্রবর্তী ব্যবহার করেছেন। ২০১৪ সালে, তিনি সুভাষ ঘাইয়ের চলচ্চিত্র কাঁচি: দ্য আনব্র্যাকেবলে "কাঁচি" চরিত্রে অভিনয়ের মাধ্যমে বলিউডে অভিষেক করেন। একই বছর নিতিন-এ করুণাকরণের চলচ্চিত্র চিন্নাদানা নী কসামে "নন্দিনী রেড্ডির" চরিত্রে অভিনয়ের মাধ্যমে টলিউডে অভিষেক করেন। পরবর্তীতে ২০১৭ সালে, জিনু আব্রাহামের চলচ্চিত্র অ্যাডাম জোয়ানঅ্যাডাম জোয়ানে অ্যামি জোয়ান পোথেনের চরিত্রে অভিনয়ের মাধ্যমে মলিউডে অভিষেক করেন।

মিষ্টি পরবর্তী তামিল চলচ্চিত্র হচ্ছে কলম্বাস, যেখানে তিনি সুমন্থ অশ্বিনের বিপরীতে অভিনয় করেছেন। এই চলচ্চিত্রটি এমএস রাজু প্রযোজনা করেছেন। ২০১৬ সালে মিষ্টি ইন্দ্র কুমার পরিচালিত মাস্তি (চলচ্চিত্র সিরিজ)-এর তৃতীয় কিস্তি গ্রেট গ্র্যান্ড মাস্তিতে রেখা মিট মেহতা চরিত্রে অভিনয় করেছেন। ২০১৭ সালে, তিনি সৃজিত মুখোপাধ্যায়ের ঐতিহাসিক চলচ্চিত্র বেগম জানে বিদ্যা বালান এবং নাসিরুদ্দিন শাহের সাথে অভিনয় করেছেন। এই চলচ্চিত্রে তিনি শবনমের চরিত্রে অভিনয় করেছেন।

বিজ্ঞাপন
২০১৫ সালে, মিষ্টি ভিকো হলুদের একটি বিজ্ঞাপনে উপস্থিত হয়েছেন।

চলচ্চিত্র

তথ্যসূত্র

বহিঃসংযোগ

জীবিত ব্যক্তি
১৯৮৭-এ জন্ম
পশ্চিমবঙ্গের অভিনেত্রী
২১শ শতাব্দীর ভারতীয় অভিনেত্রী
ভারতীয় চলচ্চিত্র অভিনেত্রী
হিন্দি চলচ্চিত্র অভিনেত্রী
তামিল চলচ্চিত্র অভিনেত্রী
তেলুগু চলচ্চিত্র অভিনেত্রী
বাংলা চলচ্চিত্র অভিনেত্রী
কলকাতার অভিনেত্রী
বাঙালি অভিনেত্রী
মালয়ালম চলচ্চিত্র অভিনেত্রী
কন্নড় চলচ্চিত্র অভিনেত্রী
কলকাতা বিশ্ববিদ্যালয়ের প্রাক্তন শিক্ষার্থী
২১শ শতাব্দীর বাঙালি
মথুরা

মথুরা উত্তর ভারতের  উত্তরপ্রদেশ রাজ্যের বিখ্যাত শহর। এই শহর আগ্রা থেকে কমবেশি ৫০ কিমি উত্তরে এবং দিল্লী থেকে ১৪৫ কিমি দক্ষিণ পশ্চিমে অবস্থিত। উত্তরপ্রদেশের মথুরা জেলার প্রশাসনিক কেন্দ্র এই মথুরা। প্রাচীন কালে এই শহর ছিল অন্যতম অর্থনৈতিক কেন্দ্র। ২০১১ সালের জনগণনা অনুযায়ী মথুরার জনসংখ্যা ছিল ৪,৪১,৮৯৪।

ইতিহাস
হিন্দুধর্মের মতানুসারে মথুরা কে কৃষ্ণের জন্মস্থান হিসেবে মনে করা হয় যা কিনা শ্রী কৃষ্ণ জন্মভুমির কেন্দ্রে অবস্থিত। এই শহর হিন্দুরা যে সাতটি শহর কে পবিত্র মনে করে তার অন্যতম।বেদে মথুরার কথা না থাকলেও রামায়ণ-মহাভারত ও পৌরাণিক যুগে যথেষ্ট প্রসিদ্ধি পেয়েছে।মউজপুর, মধুপুরী, মধুবন, মধুরা, মদুরা-যুগে যুগে নাম বদলে হয়েছে মথুরা। বৌদ্ধদের কাছেও মথুরা একটি বিশিষ্ট জনপদ। এখনেই রাজকুমার উপগুপ্ত বৌদ্ধধর্ম গ্রহণ করেন এবং পরবর্তীকালে সম্রাট অশোককে মথুরাতেই বৌদ্ধধর্মে দীক্ষা দেন।

ভারত সরকারের ঐতিহ্য শহর উন্নয়ন এবং অগমেন্টেশন যোজনার অন্তর্গত করা হয়েছে এই মথুরা কে।

মন্দির

১. দ্বারকাধীশ মন্দিরঃ শহরের মাঝে প্রধান মন্দিরটি শেঠ গোকুল দাস ১৮১৪ সালে নির্মাণ করেন। এই মন্দিরে প্রতি বছর জাঁকজমক সহকারে হোলি ও জন্মাষ্টমী উৎসব পালিত হয়। কাছেই দেখবেন কিংবদন্তি ঘেরা বিশ্রামঘাট। কংসকে বধ করার পর শ্রীকৃষ্ণ ও বলরাম এই ঘাটে বিশ্রাম নিয়েছিলেন। এখানে নৌকা ভাড়া করে যমুনার ঘাটগুলো ঘুরে দেখা যায়। অনুপম স্থাপত্যশৈলীতে নির্মিত ঘাটগুলোর মধ্যে স্বামীঘাট অসিকুণ্ড ঘাট উল্লেখযোগ্য।

২.  কেশব দেও মন্দির, মথুরা/শ্রীকৃষ্ণ জন্মভূমি মন্দিরঃ ভক্তদের বিশ্বাস কাটরা কেশবদেবের এই মন্দিরটি ভগবান শ্রীকৃষ্ণের জন্মস্থানে নির্মিত। বীর সিংহের হাতে গড়া আদি মন্দির অবশ্য ঔরাঙ্গজেব ধ্বংস করে নির্মাণ করেন ঈদগা। সাম্প্রতিক কালে এই মন্দির ও মসজিদকে ঘিরে বির্তকের সৃষ্টি হয়েছে। কাছেই দেখুন ভাগবৎভবন।

৩. কনস্‌কিলা বা কংসের দুর্গঃ যমুনার উত্তরতীরে অত্যাচারী রাজা কংস এই দুর্গ নির্মণ করেছিলেন বলে জনশ্রুতি। দুর্গের অধিকাংশই আজ ধ্বংসস্তূপে পরিণত হলেও অম্বরের রাজা মানসিংহ কংসের কারাগারটি সংস্কার করান।

৪. মদনমোহন মন্দির/গীতা মন্দিরঃ সাম্প্রতিক কালে নির্মিত এই মন্দিরটি মথুরার সবচেয়ে আকর্ষনীয় মন্দির। মন্দিরের বিভিন্ন থামে খোদিত রয়েছে গীতার ৭০০ শ্লোক। আর ভালো লাগে দেওয়ালগাত্রের পৌরাণিক চিত্রাবলি।

৫. জামা মসজিদঃ আবু-উন-নবি খান ১৬৬১ সালে চারটি বড় মাপের মিনার সহ জামা মসজিদ নির্মাণ করেন। কারও  কারও মতে এটিই  শ্রীকৃষ্ণ প্রকৃত জন্মভূমি।

৬. গভর্নমেন্ট মিউজিয়ামঃ (সোমবার ছাড়া প্রতিদিন খোলা থাকে ১০-৩০মিঃ থেকে ১৬-৩০ মিঃ প্রবেশমূল্য ৩০ টাকা) এখানকার মৌর্জ, শুঙ্গ, কুষাণ ও গুপ্তযুগের অসংখ্য পুরাকীর্তির সংগ্রহ এককথায় বিস্ময়কর। এই অমুল্য পুরাকীর্তিগুলির বয়স ৮০০ খ্রিঃ পূর্ব থেকে ১২ খ্রিস্টব্দের মধ্যে। এর মধ্যে সবচেয়ে গুরুত্বপূর্ণ কুষাণ যুগের শিল্পকর্মগুলি।

এছাড়াও মথু্রায় দেখবেন-
বলভদ্র কুণ্ড
সরস্বতী কুণ্ড
পোট্রা কুণ্ড
শিবতাল
বৃন্দাবনের পথে পাগলা বাবা মন্দির
ভুতেশ্বর মন্দির
গোকর্নেশ্বর মন্দির
রঙ্গেশ্বর মন্দির
পিপ্লেশ্বর মন্দির
যমুনা বাগ
গুরুগোবিন্দ সিং – এর স্মৃতি বিজড়িত গুরুদোয়ারা
জৈন সিদ্ধক্ষেত্র চৌরাশিয়া ( শেষ জৈন কৈবল্যজ্ঞানী শ্রী জম্মুস্বামীর তপস্যাস্থল)।

তথ্যসূত্র

বহিঃসংযোগ

উত্তরপ্রদেশের নগর
হিন্দু তীর্থ
বৈষ্ণবধর্ম
হিন্দু পবিত্র শহর
ভারতের হিন্দু তীর্থস্থান
ভারতের প্রাক্তন রাজধানী শহর
হিন্দু পুরাণে বর্ণিত স্থান
প্রাচীন ভারতীয় নগর
কৃষ্ণ মন্দির
হিন্দুধর্ম
কৃষ্ণ
ভারতীয় উপমহাদেশে জলখাবারের তালিকা

এটি ভারতীয় উপমহাদেশের জলখাবারের তালিকা। জলখাবারগুলি ভারতীয় রন্ধনপ্রণালীর একটি উল্লেখযোগ্য দিক এবং মাঝে মাঝে জলখাবার গুলিকে  চাট  হিসাবে উল্লেখ করা হয়।

ভেল পুরি

আ

ব

ত

ভারতীয় হালকা জলখাবার
ভারতীয় রন্ধনশৈলী সম্পর্কিত তালিকা
ভারতীয় ঝটপট খাবার
খিলা গোপীমোহন শিক্ষা সদন

খিলা গোপীমোহন শিক্ষা সদন পশ্চিমবঙ্গের হাওড়া জেলার উদয়নারায়ণপুর ব্লকের একটি উল্লেখযোগ্য শিক্ষা প্রতিষ্ঠান। ১৯৪৮ সালে বাঙালি উদ্যোগপতি আলামোহন দাশ এই স্কুলটি প্রতিষ্ঠিত করেন।
১৯৪৮ সালে বিদ্যালয়টির প্রতিষ্ঠার পর থেকে এটি এই অঞ্চলের অন্যতম সেরা স্কুল হিসেবে আত্মপ্রকাশ করে। অনেক বিশিষ্ট ব্যক্তি এই স্কুলে তার শিক্ষাজীবন অতিবাহিত করেছেন। স্বাধীনতা সময় থেকে এখন পর্যন্ত 'গোপীমোহন শিক্ষা সদন' অনন্য আবেদন ও পরিচয়ের অধিকারী। হাওড়া জেলার হাওড়া - উদয়নারায়ণপুর সড়কের পাশে খিলা অঞ্চলে অবস্থিত। স্কুলটি প্রভাতী ও দিবা এই দুই শাখায় বিভক্ত। স্কুলটিতে প্রথম থেকে দাদ্বশ শ্রেণী পর্যন্ত শিক্ষা দেয়া হয়। মাধ্যমিক ও উচ্চ মাধ্যমিক পরীক্ষার ফলাফলের দিক দিয়ে, এই স্কুলটি বেশ কয়েক বছর ধরে হাওড়া জেলার অন্যতম শ্রেষ্ঠ স্থান অধিকার করেছে এবং হাওড়া জেলাতে স্কুলটির ফলাফল, আভিজাত্য ও সাংস্কৃতিক কার্যাবলির অনবদ্য সুনাম রয়েছে। স্কুলটিতে প্রায় ১৫০০ শিক্ষার্থী পঠন পাঠন করে।

বর্তমান অবস্থা
প্রাথমিকভাবে এই স্কুলটি পশ্চিমবঙ্গ বিদ্যালয় শিক্ষা দপ্তরের অধীনে নিয়ন্ত্রিত। এই বিদ্যালয়ে দুটি শিফট ছিল। কিন্তু ১৯১৩ সাল থেকে প্রাথমিক স্কুলটি বিভক্ত হয়। বর্তমানে স্কুলটিতে প্রথম থেকে চতুর্থ শ্রেণী পর্যন্ত এবং পঞ্চম থেকে দাদ্বশ শ্রেণী পর্যন্ত পড়ানো হয়। পঞ্চম থেকে দাদ্বশ শ্রেণী পর্যন্ত প্রত্যেক শ্রেণীতে দুইটি,তিনটি শাখা বিদ্যমান। বর্তমানে স্কুলটিতে প্রায় ১৫০০ শিক্ষার্থী এবং ৪৫ জন শিক্ষক-শিক্ষিকা রয়েছেন।

শিক্ষা খরচ
বিদ্যালয়ের বেতন পশ্চিমবঙ্গ সরকার প্রদান করে থাকে। ছাত্র, ছাত্রীদের কাছ থেকে সাধারনত উন্নয়ন ফি বার্ষিক হিসাবে নেয়া হয়। এছাড়া কম্পিউটার শিক্ষা ও বৈদ্যুতের জন্য বাড়তি টাকা প্রদান করতে হয়। উল্লেখ্য একটি প্রশিক্ষণ কেন্দ্র চালু করা হয়েছে তাতে সমস্ত ধরনের প্রশিক্ষণ দেওয়া হয়।

ইউনিফর্ম
স্কুলের ইউনিফর্ম হল সাদা শার্ট, নীল প্যান্ট ও কালো জুতো। এছাড়া শীতকালে নীল রঙের সোয়েটারও ইউনিফর্মের অন্তর্ভুক্ত। শার্টে বিদ্যালয়ের মনোগ্রাম সংবলিত ব্যাজ থাকে।

ফলাফল

ভর্তি
সাধারণত শিক্ষার্থীরা পঞ্চম শ্রেণীতে ভর্তি হওয়ার সুযোগ লাভ করে। অত্যন্ত প্রতিযোগিতামূলক ভর্তি পরীক্ষার মধ্য দিয়ে যোগ্য ছাত্রদের নির্বাচিত করা হয়। ভর্তি পরীক্ষায় সহস্রাধিক শিক্ষার্থী অংশগ্রহণ করে। এই ভর্তি পরীক্ষা ডিসেম্বর মাসে অনুষ্ঠিত হয়।

শিক্ষা সুবিধাসমূহ
এই বিদ্যালয়ে বিজ্ঞানাগার, একটি লাইব্রেরী, একটি কম্পিউটার ল্যাবরেটরি, একটি কর্মশালা কক্ষ রয়েছে। পদার্থবিদ্যা, রসায়ন ও জীববিদ্যার প্রায়োগিক পাঠসমূহ সাধারণত বিজ্ঞানাগারে পড়ানো হয়। বিদ্যালয়ে একটি ঘাট বাঁধানো পুকুর রয়েছে। বিদ্যালয়ের নিচে একটি মঞ্চ আছে যেখানে সভা, সাংস্কৃতিক উৎসব আয়োজিত হয় এবং প্রতি বছর ক্রীড়া প্রতিযোগিতার আয়োজন করা হয়।

সহশিক্ষা কর্মসূচী
খেলাধুলা (ভলিবল,খোখো, অ্যাথলেটিক্স,ক্রিকেট ও ফুটবল), সাংস্কৃতিক অনুষ্ঠান, বার্ষিক উৎসব ও ভাষা প্রতিযোগ, বিজ্ঞান মেলা ইত্যাদি অনুষ্ঠিত হয়।

বিশিষ্ট প্রাক্তনী

তথ্যসূত্র 

হাওড়া জেলার বিদ্যালয়
১৯৪৮-এ পশ্চিমবঙ্গে প্রতিষ্ঠিত
পশ্চিমবঙ্গ সরকারের উচ্চ বিদ্যালয়
পশ্চিমবঙ্গের উচ্চ বিদ্যালয় ও মাধ্যমিক বিদ্যালয়
১৯৪৮-এ প্রতিষ্ঠিত শিক্ষাপ্রতিষ্ঠান
দিহ সালাহ জেলা

দিহ সালাহ (এছাড়াও দিহি সালাহ নামে উচ্চারণ করা হয়) আফগানিস্তানের বাগলান প্রদেশের একটি অন্যতম জেলা। ২০০৫ সালে এটি অন্ধ্র প্রদেশের আন্দারব জেলার অংশ হিসেবে তৈরী হয়েছিল। আন্দারব জেলা থেকে কিছুটা উত্তরপূর্বে অবস্থান করছে জেলাটি।

স্বাস্থ্যেসেবার অন্তর্ভুক্ত ক্লিনিকসমূহ; শাহ শ্যান ক্লিনিক (প্রাথমিক স্বাস্থ্য কেন্দ্র),কাসান এসসি (উপস্বাস্থ্য কেন্দ্র)এবং ডিহ সালাহ ক্লিনিক (সমন্বিত স্বাস্থ্য কেন্দ্র)।

তথ্যসূত্র

বহিঃসংযোগ
 Map of Settlements United Nations, AIMS, May 2002

বাগলান প্রদেশের জেলা
দুশি জেলা

দুশি জেলা আফগানিস্তানের বাগলান প্রদেশের কেন্দ্রীয় অংশে অবস্থিত একটি জেলা। এটি প্রধানত কাবুল-কুন্দুজ মহাসড়কে অবস্থান করছে। ২০০৪ সালের আদমশুমারী অনুযায়ী, জেলাটি জনসংখ্যা ছিল প্রায় ৫৭,১৬০ জন। সংখ্যাগরিষ্ঠতার দিক থেকে জেলাটিতে প্রথম রয়েছে হাজারা, যেখানে তাদের গড় প্রায় ৬০%, এছাড়াও তাজিকরা ৩৯% এবং সংখ্যালঘুদের মধ্যে পশতু রয়েছে। দুশি হচ্ছে জেলাটির কেন্দ্রীয় শহর।

তথ্যসূত্র

বহিঃসংযোগ
 Map of Settlements United Nations, AIMS, May 2002

বাগলান প্রদেশের জেলা
ফারাং ওয়া ঘরু জেলা

ফারাং ঘরু অথবা ফিরিং ওয়া ঘরু আফগানিস্তানের বাগলান প্রদেশের অন্যতম একটি জেলা। ২০০৫ সালে এটি খোস্ত ওয়া ফেরাং জেলার অংশ হিসেবে গঠন করা হয়েছিল।

তথ্যসূত্র

বহিঃসংযোগ
 Map of Settlements United Nations, AIMS, May 2002

বাগলান প্রদেশের জেলা
স্যামুয়েল গোল্ডউইন

স্যামুয়েল গোল্ডউইন (ইংরেজি: Samuel Goldwyn; জন্ম: শ্মুয়েল গেল্‌বফিত্জ (); ১৭ই আগস্ট, ১৮৭৯ - ৩১শে জানুয়ারি, ১৯৭৪) হলেন একজন পোলীয় মার্কিন চলচ্চিত্র প্রযোজক। তিনি স্যামুয়েল গোল্ডফিশ নামেও পরিচিত। তিনি হলিউডে কয়েকটি চলচ্চিত্র স্টুডিওর প্রতিষ্ঠাতা সদস্য ও নির্বাহী হিসেবে দায়িত্ব পালনের জন্য বিশেষভাবে স্বীকৃত। কর্মক্ষেত্রে তার অবদানের জন্য তিনি ১৯৪৭ সালে আরভিং জি. থালবের্গ স্মারক পুরস্কার, ১৯৫৮ সালে জঁ হার্শল্ট মানবহিতৌষী পুরস্কার, এবং ১৯৭৩ সালে গোল্ডেন গ্লোব সেসিল বি ডিমিল পুরস্কার লাভ করেন।

জীবনী

প্রারম্ভিক জীবন
শ্মুয়েল গেল্‌বফিত্জ ১৮৭৯ সালের ১৭ই আগস্ট তৎকালীন রুশ সাম্রাজ্যের পোল্যান্ড রাজ্যের ওয়ারশতে এক পোলীয় ইহুদি পরিবারে জন্মগ্রহণ করেন। তার পিতা আরন দাভিদ গেল্‌বফিত্জ (১৮৫২-১৮৯৫) ছিলেন একজন ফেরিওয়ালা এবং তার মা হান্না রেবান (জন্মনাম: জারেকা; ১৮৫৫-১৯২৪)। তিনি তার শৈশবে পরিবারের সাথে পায়ে হেঁটে এবং কোনো প্রকার অর্থ ছাড়াই তিনি ওয়ারশ ছেড়ে ইংল্যান্ডের বার্মিংহামে চলে যান। তিনি সেখানে স্যামুয়েল গোল্ডফিশ নাম ধারণ করে তার আত্মীয়দের সাথে বসবাস করেন। তার ১৬ বছর বয়সে তার পিতা মারা যান।

১৮৯৮ সালে তিনি মার্কিন যুক্তরাষ্ট্রে চলে যান, কিন্তু প্রবেশাধিকারে বাধা আসতে পারে ভেবে তিনি প্রথমে নৌকায় করে কানাডার নোভা স্কটিয়ায় যান। পরে ১৮৯৯ সালের জানুয়ারি মাসে তিনি নিউ ইয়র্ক রাজ্যে যান। তিনি নিউ ইয়র্কের গ্লোভারসভিলের আপস্টেটে একটি কাপড়ের ব্যবসায়ের সাথে জড়িত হন। অচিরেই তার সহজাত বিপণন দক্ষতা তাকে এলিট গ্লোভ কোম্পানির একজন সফল বিক্রয়কর্মী হতে সাহায্য করে। চার বছর পর তিনি সালেসের সহ-সভাপতির দায়িত্ব নিয়ে নিউ ইয়র্ক সিটিতে ফিরে আসেন এবং টেন ওয়েস্ট সিক্সটি ফার্স্ট স্ট্রিটে বসবাস শুরু করেন।

বিবাহ
গোল্ডউইন ১৯১০ সালে ব্ল্যাঞ্চ লাস্কিকে বিয়ে করেন। লাস্কি ছিলেন জেসি এল. লাস্কির বোন। তাদের এক কন্যা সন্তান জন্ম নেয়, নাম রুথ। ১৯১৫ সালে তাদের বিবাহবিচ্ছেদ হয়। ১৯২৫ সালে তিনি অভিনেত্রী ফ্রান্সেস হাওয়ার্ডকে বিয়ে করেন। তাদের পুত্র স্যামুয়েল গোল্ডউইন জুনিয়র পরবর্তী কালে তার ব্যবসায়ের দেখাশুনা করেন।

মৃত্যু
গোল্ডউইন ১৯৭৪ সালের ৩১শে জানুয়ারি লস অ্যাঞ্জেলেসে মৃত্যুবরণ করেন। তাকে ক্যালিফোর্নিয়ার গ্লেনডেলের ফরেস্ট লন মেমোরিয়াল পার্কে সমাহিত করা হয়। ১৯৮০'র দশকে স্যামুয়েল গোল্ডউইন স্টুডিও ওয়ার্নাস ব্রসের নিকট বিক্রি করে দেওয়া হয়। বেভারলি হিলসে তার নামানুসারে স্যামুয়েল গোল্ডউইন থিয়েটার নামে একটি থিয়েটার রয়েছে, এবং তিনি ১৯৬০ সালের ৮ই ফেব্রুয়ারি চলচ্চিত্রে তার অবদানের জন্য ১৬৩১ ভাইন স্ট্রিটে হলিউড ওয়াক অব ফেমে তার নামে একটি তারকা খচিত হয়।

টীকা

তথ্যসূত্র

বহিঃসংযোগ

 
 American Masters: Sam Goldwyn
 The American Presidency Project

১৮৭৯-এ জন্ম
১৯৭৪-এ মৃত্যু
 
ওয়ারশর ব্যক্তি
ওয়ারশ গভর্নরেটের ব্যক্তি
ক্যালিফোর্নিয়ার চলচ্চিত্র প্রযোজক
গ্লেনডেলের ফরেস্ট লন মেমোরিয়াল পার্কে সমাধিস্ত
নিউ ইয়র্ক শহরের ব্যবসায়ী
পোলীয় ইহুদি
পোলীয় ইহুদি বংশোদ্ভূত মার্কিন ব্যক্তি
মার্কিন চলচ্চিত্র প্রযোজনা কোম্পানি প্রতিষ্ঠাতা
মার্কিন চলচ্চিত্র স্টুডিও নির্বাহী
প্রেসিডেনশিয়াল মেডেল অব ফ্রিডম প্রাপক
শ্রেষ্ঠ চলচ্চিত্রের জন্য একাডেমি পুরস্কার বিজয়ী প্রযোজক
আরভিং জি. থালবার্গ স্মারক পুরস্কার প্রাপক
জিন হারশল্ট মানবহিতৈষী পুরস্কার প্রাপক
গোল্ডেন গ্লোব সেসিল বি. ডামিল পুরস্কার বিজয়ী
১৮৮২-এ জন্ম
অভিবাসী
প্রেসিডেন্সিয়াল মেডেল অব ফ্রিডম প্রাপক
গ্রাহাম ডাউলিং

গ্রাহাম থর্ন ডাউলিং (; জন্ম: ৪ মার্চ, ১৯৩৭) ক্রাইস্টচার্চে জন্মগ্রহণকারী নিউজিল্যান্ডীয় সাবেক আন্তর্জাতিক ক্রিকেটার। ১৯৬১ থেকে ১৯৭২ সময়কালে নিউজিল্যান্ড ক্রিকেট দলের অন্যতম সদস্য ছিলেন তিনি। নিউজিল্যান্ড দলের অধিনায়কের দায়িত্বে ছিলেন।

ঘরোয়া প্রথম-শ্রেণীর নিউজিল্যান্ডীয় ক্রিকেটে ক্যান্টারবারির প্রতিনিধিত্ব করেছেন। দলে তিনি মূলতঃ ডানহাতে উদ্বোধনী ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিংয়ে পারদর্শীতা দেখিয়েছেন গ্রাহাম ডাউলিং।

খেলোয়াড়ী জীবন 
১৯৬২-৬৩ মৌসুম থেকে ১৯৭১-৭২ মৌসুম পর্যন্ত ক্যান্টারবারি দলের অধিনায়কের দায়িত্ব পালন করেছেন। ১৯৫৯-৬০ মৌসুমে নর্দার্ন ডিস্ট্রিক্টসের বিপক্ষে ব্রুস বোল্টনের সাথে ২১৪ রানের জুটি গড়েন।

সমগ্র খেলোয়াড়ী জীবনে ৩৯ টেস্টে অংশগ্রহণের সুযোগ পান তিনি। ২৬ ডিসেম্বর, ১৯৬১ তারিখে দক্ষিণ আফ্রিকার বিপক্ষে টেস্ট অভিষেক ঘটে গ্রাহাম ডাউলিংয়ের। ৩১ গড়ে রান তুলতে পেরেছেন তিনি।

অধিনায়কত্ব লাভ 
১৯৬৮ থেকে ১৯৭২ সময়কাল পর্যন্ত ধারাবাহিকভাবে ১৯ টেস্টে দলকে নেতৃত্ব দিয়েছেন। ভারত, পাকিস্তান ও ওয়েস্ট ইন্ডিজের বিপক্ষে নিউজিল্যান্ডের প্রথম টেস্ট জয়ে দলকে পরিচালনা করেছেন। ব্যাট হাতে মাঝারীমানের সফলতা পেয়েছেন।

১৯৬৭-৬৮ মৌসুমে ক্রাইস্টচার্চে সফরকারী ভারতের বিপক্ষে তার সুন্দর মুহূর্ত আসে। সুদীর্ঘ নয় ঘণ্টা ক্রিজে অবস্থান করে ২৩৯ রান তুলে ভারতের বিপক্ষে নিউজিল্যান্ডের ইতিহাসের প্রথম জয়ের সন্ধান এনে দেন। এ টেস্টটি অধিনায়ক হিসেবে তার প্রথম অংশগ্রহণ ছিল। এছাড়াও, অধিনায়ক হিসেবে অভিষেক টেস্টে একমাত্র খেলোয়াড় হিসেবে দ্বি-শতক করেছিলেন। পরবর্তীকালে ২০০৫ সালে ওয়েস্ট ইন্ডিজের শিবনারায়ণ চন্দরপল তার এ অর্জনের সাথে সম্পৃক্ত হন। তার এ সংগ্রহটি নিউজিল্যান্ডের তৎকালীন ব্যক্তিগত সর্বোচ্চ রান ছিল। তবে, পরবর্তী দুই টেস্টে নিউজিল্যান্ড দল পরাজিত হয়ে সিরিজে ১-৩ ব্যবধানে পিছিয়ে পড়ে।

অবসর 
১৯৬৯-৭০ মৌসুমে অস্ট্রেলিয়ায় সংক্ষিপ্ত সফরে যান ও গুরুতর আঘাতপ্রাপ্ত হন। ১৯৭০ সালে এ আঘাতের কারণে বামহাতের মধ্যমা কেটে ফেলতে হয়েছিল। ১৯৭১-৭২ মৌসুমে ওয়েস্ট ইন্ডিজ গমন করেন। এ সফরেও পিঠে আঘাত পান। ফলশ্রুতিতে সিরিজের দ্বিতীয় টেস্টের পর দেশে ফিরে আসতে হয়। এরফলে তার প্রথম-শ্রেণীর খেলোয়াড়ী জীবনের সমাপ্তি ঘটে।

১৯৮৭ সালে নববর্ষের সম্মাননায় গ্রাহাম ডাউলিংকে ক্রিকেটে অসামান্য অবদানের স্বীকৃতিস্বরূপ অফিসার অব দি অর্ডার অব দ্য ব্রিটিশ এম্পায়ার পদবীতে ভূষিত করা হয়।

তথ্যসূত্র

আরও দেখুন 
 মারে চ্যাপেল
 মার্ক বার্জেস
 নিউজিল্যান্ড জাতীয় ক্রিকেট দলের অধিনায়কদের তালিকা
 টেস্ট ক্রিকেট অভিষেকে দুইবার ৫ উইকেট লাভকারী ক্রিকেটারদের তালিকা
 টেস্ট ক্রিকেট অভিষেকে ৫ উইকেট লাভকারী পাকিস্তানি ক্রিকেটারদের তালিকা

বহিঃসংযোগ 
 
 
 Graham Dowling reflects on his career

১৯৩৭-এ জন্ম
জীবিত ব্যক্তি
অফিসার্স অব দ্য নিউজিল্যান্ড অর্ডার অব মেরিট
ক্যান্টারবারির ক্রিকেটার
নিউজিল্যান্ডীয় ক্রিকেটার
নিউজিল্যান্ডের টেস্ট ক্রিকেটার
নিউজিল্যান্ডের টেস্ট ক্রিকেট অধিনায়ক
নিউজিল্যান্ড অফিসার্স অব দি অর্ডার অব দ্য ব্রিটিশ এম্পায়ার
সাউথ আইল্যান্ডের ক্রিকেটার
গুজারগাহি নুর জেলা

গুজারগাহি নুর অথবা গোজারগাহ-ই-নূর আফগানিস্তানের বাগলান প্রদেশের অন্যতম একটি জেলা। ২০০৫ সালে এটি খোস্ত ওয়া ফিরিং জেলার  অংশ হিসেবে গঠন করা হয়েছিল।

২০১৪ বাগলান বন্যা
২০১৪ সালের ০৬ জুন তারিখ বন্যার ফলে উত্তর-পূর্বাঞ্চলীয় আফগানিস্তানের বাগালান প্রদেশে গুজরাগার-এ-নূর জেলার কয়েকটি গ্রাম বিধ্বস্ত হয়ে ব্যাপক ক্ষতিগ্রস্ত হয়। আফগান জাতীয় দুর্যোগ ব্যবস্থাপনা কর্তৃপক্ষ এর রিপোর্ট অনুযায়ী, ৮১ জন বন্যার কবলে পড়ে মৃত্যুবরণ করেন, ৩৫ জন আহত হন, ৭ জনকে গুরুতরভাবে চিকিৎসার জন্য প্রাদেশিক হাসপাতালে পাঠানো হয়েছিল।
</blockquote>

তথ্যসূত্র

বহিঃসংযোগ
 Map of Settlements United Nations, AIMS, May 2002

বাগলান প্রদেশের জেলা
খিঞ্জন জেলা

খিঞ্জন জেলা (জনসংখ্যা: ২৯,৬০০) আফগানিস্তানের বাগলান প্রদেশের দক্ষিণ অংশ হিন্দু কুশ পাহাড়ের পাদদেশে অবস্থিত একটি জেলা। জেলাটির রাজধানী শহর হচ্ছে খেঞ্জান। এখানকার প্রধান মহাসড়ক কাবুল-কুন্দুজ দক্ষিণ-পশ্চিমে জেলার মধ্য দিয়ে অতিক্রম করেছে।জাতিগতভাবে হাজারা সম্প্রদায়ের মোট জনসংখ্যার প্রায় ৮৫% রয়েছে, যেখানে পশতু, তাজিক এবং উজবেকদেরও বাকী বসতি রয়েছে।

তথ্যসূত্র

বহিঃসংযোগ
 Map of Settlements United Nations, AIMS, May 2002

বাগলান প্রদেশের জেলা
খোস্ত ওয়া ফেরাং জেলা

খোস্ত ওয়া ফেরাং আফগানিস্তানের পূর্বাঞ্চলীয় এলাকা বাগলান প্রদেশের হিন্দু কুশ পর্বতমালায় অবস্থিত একটি জেলা। এটি খোস্ত ওয়া ফেরাং এর রাজধানী শহর। ২০১১-২০১২ সালে জেলাটির আনুমানিক জনসংখ্যা প্রায় ৬০৩০০ ছিল বলে ধারণা করা হয়, যেখানে জাতিগতভাবে মোট জনসংখ্যার ৯০% লোক তাজিক এবং ১০% হাজারা বসবাস করে থাকে।

জেলা পরিলেখ:
 স্বাস্থ্যসেবা: ১টি ক্লিনিক
 আয়ের উৎস: কৃষিক্ষেত্র (৫০%), পশুপালন (২০%), উদ্যানপালন (২০%), ব্যবসা (৪%)
 স্কুলসমূহ: ১০টি ঘরোয়াভিত্তিক, ১টি প্রাথমিক এবং ৩টি উচ্চ মাধ্যমিক।

তথ্যসূত্র

বহিঃসংযোগ
 Map of Settlements United Nations, AIMS, May 2002

বাগলান প্রদেশের জেলা
খাজা হিযরান জেলা

খাজা হিযরান আফগানিস্তানের বাগলান প্রদেশে অবস্থিত অন্যতম একটি জেলা। ২০০৫ সালে আন্দারব জেলা এর একটি অংশ হিসেবে জেলাটি গঠন করা হয়েছিল। ইতোমধ্যে জেলাটির নাম পরিবর্তন করা হয়েছে এবং এটির নতুন নাম রাখা হয়েছে জলগা। এখানে প্রায় ২৩,০০০ এর মত জনসংখ্যা রয়েছে (যেখানে ৫২% পুরুষ এবং ৪৮% নারী রয়েছে), এবং এখানকার প্রধান গ্রাম হচ্ছে পন্সিরি।

তথ্যসূত্র

বহিঃসংযোগ
 Map of Settlements United Nations, AIMS, May 2002

বাগলান প্রদেশের জেলা